CELEX: 32019D0121
Language: ro
Date: 2019-01-24 00:00:00
Title: Decizia de punere în aplicare (UE) 2019/121 a Comisiei din 24 ianuarie 2019 privind o măsură luată de Germania în conformitate cu Directiva 2006/42/CE a Parlamentului European și a Consiliului de interzicere a introducerii pe piață a mașinii de frezat cu comandă numerică (modelele UMC750SS și UMC750) fabricate de Haas Automation Europe N.V. [notificată cu numărul C(2019) 307] (Text cu relevanță pentru SEE.)

28.1.2019   
               
               
                  RO
               
               
                  Jurnalul Oficial al Uniunii Europene
               
               
                  L 24/29
               
            
         DECIZIA DE PUNERE ÎN APLICARE (UE) 2019/121 A COMISIEI
         din 24 ianuarie 2019
         privind o măsură luată de Germania în conformitate cu Directiva 2006/42/CE a Parlamentului European și a Consiliului de interzicere a introducerii pe piață a mașinii de frezat cu comandă numerică (modelele UMC750SS și UMC750) fabricate de Haas Automation Europe N.V.
         
            
               [notificată cu numărul C(2019) 307]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
         întrucât:
         
                     (1)
                  
                  
                     La 12 octombrie 2017, Germania a informat Comisia cu privire la o măsură de salvgardare, adoptată la 12 septembrie 2017, de interzicere a introducerii pe piață a modelelor de mașini de frezat cu comandă numerică UMC750SS și UMC750 (denumite în continuare „mașini de frezat cu comandă numerică”), fabricate de Haas Automation Europe N.V., Mercuriusstraat 28, B-1930 Zaventem (denumit în continuare „producătorul”).
                  
               
                     (2)
                  
                  
                     Germania a luat măsura deoarece a considerat că mașinile de frezat cu comandă numerică nu sunt conforme cu cerințele esențiale de sănătate și siguranță prevăzute la punctul 1.5.13 din anexa I la Directiva 2006/42/CE. Cerința esențială de sănătate și siguranță 1.5.13 privind emisiile de materiale și substanțe periculoase impune ca echipamentele tehnice să fie proiectate și construite astfel încât să se poată evita riscurile de inhalare, de ingerare, contactul cu pielea, ochii și mucoasele și pătrunderea prin piele a materialelor și substanțelor periculoase pe care le produc respectivele echipamente tehnice. În acest sens, Germania a indicat că mașinile de frezat cu comandă numerică erau generatoare de vapori lubrifianți de răcire fără a fi echipate cu un sistem de extracție.
                  
               
                     (3)
                  
                  
                     După primirea notificării privind măsura de salvgardare din partea Germaniei, Comisia a inițiat consultări cu părțile implicate pentru a le afla opiniile. Comisia a trimis o scrisoare producătorului la 24 aprilie 2018. În răspunsul său din 27 aprilie 2018, producătorul a informat Comisia că, în mod voluntar, produsele nu mai sunt introduse pe piața germană și că producătorul a închis oficial cazul cu autoritățile germane.
                  
               
                     (4)
                  
                  
                     Examinarea justificării furnizate de Germania cu privire la măsura de salvgardare, documentația disponibilă și observațiile formulate de producător demonstrează că mașinile de frezat cu comandă numerică nu îndeplinesc cerințele esențiale de sănătate și siguranță prevăzute la punctul 1.5.13 din anexa I la Directiva 2006/42/CE. Această deficiență poate compromite sănătatea și siguranța persoanelor.
                  
               
                     (5)
                  
                  
                     Prin urmare, măsura de salvgardare luată de Germania ar trebui considerată justificată,
                  
               ADOPTĂ PREZENTA DECIZIE:
         
            Articolul 1
            Măsura luată de Germania de interzicere a introducerii pe piață a modelelor de mașini de frezat cu comandă numerică UMC750SS și UMC750 fabricate de Haas Automation Europe N.V., Mercuriusstraat 28, B-1930 Zaventem este justificată.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 24 ianuarie 2019.
            
               
                  Pentru Comisie
               
               Elżbieta BIEŃKOWSKA
               
                  Membru al Comisiei
               
            
         
         
            (1)  JO L 157, 9.6.2006, p. 24.